Hou Harry en Meghan uit koerant | Netwerk24
Diamant-man weg ná hy talle bedrieg
Beleggers wat sê die diamantsmous Devin Persens het hulle met miljoene bedrieg, jubel nadat die polisie hom ná vyf jaar vasgetrek het.
Wat de Bok! Nienaber vra land om verskoning ná prulspul
Jammer, Suid-Afrika. Dié vertoning was 'n Springbok-trui nie waardig nie. Só het Jacques Nienaber, die Bok-breier, sy span se getjommel gister in Brisbane betreur.
Pollard sê Bokke se houding wás reg
Die Wallabies het hul wedstrydplan beter uitgevoer as wat die Bokke hulle s'n kon uitvoer. Maar dit is nie 'n geval van die wil wat by die Bokke ontbreek het nie.
Rasool looi 'magsbehepte' Zelt; Jooste waai
Ebrahim Rasool, voorsitter van die Westelike Provinsie se sakevleuel, het gister openlik die omstrede WP-president, Zelt Marais, van "magsbeheptheid" beskuldig.
Kind uitgeskop oor skoolgeld 'en dis reg'
'n Egpaar wat nie op datum was met hul kind se skoolgeld nie, kon nie 'n hofbevel verkry om die kind weer in 'n Curro- private skool toegelaat te kry nie.
Innoverings in mynbou gee produksie 'n hupstoot
Tegnologie wat mynwerkers dwarsdeur rots laat sien, masjiene wat vyf keer vinniger boor en maniere om met ondergrondse werkers te kommunikeer.
Minder korttermyn-krediet 'wys kwesbares sukkel baie'
Korttermynlenings aan Suid-Afrikaners het van die eerste kwartaal van 2020 tot die eerste kwartaal vanjaar met 12,3% gekrimp, sê Altron Fintech.
Bea straal ondanks storms om pa Andrew se kop
'n Stralende prinses Beatrice gaan ondanks die stormwolke om die kop van haar pa, prins Andrew, steeds voort met haar liefdadigheidswerk.
Dié boek swyg oor ANC se nuwe bedmaats
Die akademikus en politieke ontleder Ralph Mathekga beweer die ANC gaan in 2029 of selfs al in 2024 sy moses teëkom by die stembus, maar in 'The ANC's Last Decade' beantwoord hy helaas nie die vraag oor by wie die party in die kooi gaan spring sodat hy aan die mag kan klou nie, skryf Tony Leon.
Hou Harry en Meghan uit koerant
Deur D.A. Van Wyk, Constantiapark 22 Januarie 2020 00:00
Ek woon in Pretoria en is reeds afgetree. Ek is 'n ingetekende Beeld- en Rapport-leser. Ons lees ook elke week die Huisgenoot met aandag deur. Baie dankie vir hierdie goeie Afrikaanse koerante en tydskrif. Daar word regtig moeite gedoen met die inhoud en die gehalte van berigte en artikels.
Ek wil tog 'n versoek rig aan Beeld en om dit ook te deel met die ander twee publikasies wat in die Media24-stal is: dat u ons spaar wat met die koninklike hooghede Harry en Meghan se vertrek gaan gebeur.
Werklik, ek dink min Suid-Afrikaners stel belang of hulle trek of bly en wie daarvoor betaal of nie. Ons weet darem die Suid-Afrikaners hoef nie te betaal nie.
Ons het in die land sulke ongelooflike uitdagings: Eskom en beurtkrag, staatska­ping en die gevolge daarvan, water en sanitasie, behuising en armoede, asook misdaad om net enkeles te noem. Ons moet elke dag van die uitdagings lees en dink en voorstelle doen aan die president vir oplossings.
Laat hulle gaan in vrede. Meghan het geweet waarvoor sy haar inlaat toe sy die koninklike familie betree het.